Grandala

Grandala (Grandala coelicolor) er en kongeblå monotypisk art i den monotypiske slekten Grandala i trostefamilien (Turdidae). Arten er utbredt i det sørlige Sentral-Asia, i Kashmir, i Arunachal Pradesh i India, Nepal, Bhutan, Myanmar, Tibet og det sørvestlige og sentrale Kina.

Biologi 

Grandala blir cirka 19–23 cm lang og veier typisk 38–52 g. Hannen har skinnende kongeblå fjærdrakt med nærmest sorte vinger og en sort strek fra nebbroten og gjennom de mørke øynene. Også nebbet er sort. Hunnen ligner hannen, men har mellomgrå fjærdrakt som er mørkere grå på oversiden og hvit i undergumpen. hun har dessuten spredte lengre, smale lyse flekker i hodet og brystet. Armsvingfjæra hos hunnen er hvite innerst og danner et hvitt felt på vingene.

Arten er utbredt i Nordvest-Himalaya, fra det sentrale Kashmir og østover til Bhutan og Selapasset i det nordvestre Arunachal Pradesh i Nordøst-India, og Øst-Qinghai og Vest-Gansu sørover til Nord-Yunnan i Sentral-Kina. Om vinteren kan arten bevege seg så lang sør som til høylandet i det nordre Myanmar.

Grandala hekker i røffe, karrige alpine områder, langt over tregrensen, typisk i høyder omkring . Arten er hovedsakelig stasjonær, men den er litt nomadisk og kan gjøre korte vertikale trekk. Fuglene lever i hovedsak av insekter og bær, om høsten også frukt fra orkideer og trolig frø fra bærlyng (Vaccinium). Arten er sosial og eter helst på bakkeplanet. Hekkingen skjer i mai–juni. Redet er ikke mer enn en stor kopp plassert på stein. Hunnen legger typisk to egg, som er grønnlig hvite med rødbrune flekker.

Inndeling 
Inndelingen følger Birds of the World og er i henhold til Winkler, Billerman & Lovette (2020). Norske navn på gruppene følger Norsk navnekomité for fugl og er i henhold til Syvertsen et al. (2008, 2017).

 Passeriformes, spurvefugler
 Passeri, sangfugler
 Passerida
 Muscicapoidea
 Turdidae, trostefamilien (18 slekter, 173 arter)
 Grandala, monotypisk
 G. coelicolor, grandala (monotypisk)

Litteratur 
 Josep del Hoyo, Andrew Elliott, David A. Christie. Handbook of the Birds of the World - Volume 10: «Cuckoo-shrikes to Thrushes», september 2005, ISBN 978-84-87334-72-6

Referanser

Eksterne lenker 
 

Troster